10/03/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución número 2015/2343 de concesión provisional de subvencións correspondentes ao programa DP0007

ANUNCIO Resolución número 2015/2343 de concesión provisional de subvencións correspondentes ao programa DP0007: convocatoria do programa de subvencións dirixido aos concellos e outras entidades locais da provincia da Coruña para actividades de promoción dos recursos turísticos dos concellos e dinamización da súa zona de influencia durante o exercicio 2015. RESOLUCIÓN POLA QUE SE APROBA A CONCESIÓN PROVISIONAL DE SUBVENCIÓNS CORRESPONDENTES AO PROGRAMA DP0007: Convocatoria do programa de subvencións dirixido aos concellos e outras entidades locais da provincia da Coruña para actividades de promoción dos recursos turísticos dos concellos e dinamización da súa zona de influencia durante o exercicio 2015 Don DIEGO CALVO POUSO, Presidente da Deputación Provincial da Coruña, Primeiro. –Por resolución da Presidencia n.º 20615, do 16 de outubro de 2014, aprobáronse as Bases Reguladoras Xerais das convocatorias de subvencións dirixidas a Concellos e outras entidades locais desta Deputación para o ano 2015 e por resolución n.º 20833, do 20 de outubro de 2014, modificada pola resolución n.º 1229, do 29 de xaneiro de 2015, foi aprobada a convocatoria do Programa DP0007: convocatoria do programa de subvencións dirixido aos concellos e outras entidades locais da provincia da Coruña para actividades de promoción dos recursos turísticos dos concellos e dinamización da súa zona de influencia durante o exercicio 2015. A dita convocatoria foi publicada no BOP n.º 209 do 31 de outubro de 2014, e o seu modificado no BOP n.º 22 do 3 de febrero de 2015 e o prazo de presentación de solicitudes finalizou o día 9 de febreiro de 2015. Segundo. –De acordo coa base 8 das Bases reguladoras Xerais, por resolución n.º 56, do 14 de xaneiro de 2015, designáronse os membros da Comisión Avaliadora, que celebrou a súa reunión o día 20 de febreiro de 2015. Terceiro. –A totalidade das solicitudes referidas nesta resolución foron presentadas dentro do prazo establecido na convocatoria e, cumpren cos requisitos establecidos nela. Cuarto. –Na partida orzamentaria 0510/4321/46201 do Orzamento Xeral desta Deputación para o exercicio 2015, existe consignación orzamentaria para facer fronte á concesión das subvencións propostas. Quinto. –Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.–Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0510/4321/46201, sendo o importe total proposto de 295.415,28 €. 2.–Conceder provisionalmente as subvencións aos concellos/entidades que se relacionan no Anexo-3, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante.3.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.4.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desestimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desestimento expreso, a subvención considerarase aceptada tácitamente.6.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 4 de marzo de 2015. O presidente O secretario Diego Calvo Pouso José Luis Almau Supervía DP0007: convocatoria do programa de subvencións dirixido aos concellos e outras entidades locais da provincia da Coruña para actividades de promoción dos recursos turísticos dos concellos e dinamización da súa zona de influencia durante o exercicio 2015 ANEXO 2.–Concedidas provisionalmente Total concedido: 295.415,28 €. DP0007: convocatoria do programa de subvencións dirixido aos concellos e outras entidades locais da provincia da Coruña para actividades de promoción dos recursos turísticos dos concellos e dinamización da súa zona de influencia durante o exercicio 2015 ANEXO 3.–Concedidas provisionalmente condicionadas Total concedido: 4.500,00 €